钦定古今图书集成/明伦汇编/氏族典/第160卷 > 韩贤
## 钦定古今图书集成/明伦汇编/氏族典/第160卷 > 韩贤

按《北齐书韩贤传》，“贤字普贤，广宁石门人也。壮健有
武用。初随葛荣作逆，荣破，随例至并州参朱荣，擢充
左右。荣妻子北走，世隆等立魏长广王为主，除贤镇
远将军、屯骑校尉，参朱度律，用为帐内都督，封汾阳
县伯。普泰初，除前将军、广州刺史。属高祖起义，贤遣使通诚于高祖。高祖入洛，参朱官爵例皆削除，以贤”
远送诚款，令其复旧。太昌初，累迁中军将军、光禄大
夫。出为建州刺史。武帝西入，转行荆州事。天平初，为
洛州刺史。民韩木兰等率土民作逆，贤击破之，亲自
按检。有一贼窘迫，藏于死尸之间，见贤将至，忽起斫
之，断其胫而卒。贤虽武将，性和直，不甚贪暴。所历虽
无善政，不为吏民所苦。赠侍中，持节、定营安平四州
军事、大将军、尚书令、司空公、定州刺史。子裔嗣。